《有感》
宋代·史蒙卿

途穷那免哭，哭罢一高歌。
白日催年急，青山阅世多。
浮生从潦倒，遗恨不消磨。
何许南来雁，殷勤掠暝过。

作者简介：（1247—1306）明州鄞县人，字景正，号果斋，又号静清处士。史弥巩孙。度宗咸淳元年进士。授景陵主簿，历江阴、平江教授。少入国子学，通《春秋》、《周官》。其后著书立言，一以朱熹为法。入元不仕。有《静清集》等。